**A 10. sorszámú Építési műszaki ellenőr megnevezésű szakképesítés szakmai és vizsgakövetelménye**

**1. AZ ORSZÁGOS KÉPZÉSI JEGYZÉKBEN SZEREPLŐ ADATOK**

1.1. A szakképesítés azonosító száma: 62 582 01

1.2. Szakképesítés megnevezése: Építési műszaki ellenőr

1.3. Iskolai rendszerű szakképzésben a szakképzési évfolyamok száma: -

1.4. Iskolarendszeren kívüli szakképzésben az óraszám: 250 - 350

**2. EGYÉB ADATOK**

2.1. A képzés megkezdésének feltételei:

2.1.1. Iskolai előképzettség: felsőfokú iskolai végzettség

2.1.2. Bemeneti kompetenciák: -

2.2. Szakmai előképzettség: -

2.3. Előírt gyakorlat: -

2.4. Egészségügyi alkalmassági követelmények: -

2.5. Pályaalkalmassági követelmények: -

2.6. Elméleti képzési idő aránya: 40%

2.7. Gyakorlati képzési idő aránya: 60%

2.8. Szintvizsga: -

2.9. Az iskolai rendszerű képzésben az összefüggő szakmai gyakorlat időtartama: -

**3. PÁLYATÜKÖR**

3.1. A szakképesítéssel legjellemzőbben betölthető munkakör(ök), foglalkozás(ok):

|  |  |  |  |
| --- | --- | --- | --- |
|  | A | B | C |
| 3.1.1. | **FEOR száma** | **FEOR megnevezése** | **A szakképesítéssel betölthető**  **munkakör(ök)** |
| 3.1.2. | 3213 | Építőipari szakmai irányító, felügyelő felsőfokú képesítést igénylő foglalkozásai | Építési műszaki ellenőr, Magasépítés szakterület, ME-É-I. |
| 3.1.3. | 3213 | Építőipari szakmai irányító, felügyelő felsőfokú képesítést igénylő foglalkozásai | Építési műszaki ellenőr, Mélyépítés és mélyépítési műtárgyak szakterület, ME-ÉM-I. |
| 3.1.4. | 3213 | Építőipari szakmai irányító, felügyelő felsőfokú képesítést igénylő foglalkozásai | Építési műszaki ellenőr, Építmény- és épületgépészet szakterület, ME-ÉG-I. |
| 3.1.5. | 3213 | Építőipari szakmai irányító, felügyelő felsőfokú képesítést igénylő foglalkozásai | Építési műszaki ellenőr, Építmény- és épületvillamosság szakterület, ME-ÉV-I. |

3.2. A szakképesítés munkaterületének rövid leírása:

Az építési műszaki ellenőr az építtető helyszíni képviselőjeként az építőipari kivitelezési tevékenység teljes folyamatában elősegíti és ellenőrzi a vonatkozó:

- jogszabályok

- hatósági előírások

- szabványok

- szerződések, és

- a kivitelezési dokumentáció betartását

A szakképesítéssel rendelkező képes:

- az építési műszaki ellenőri tevékenységgel kapcsolatos jogszabályokat, szabvány- és minőségügyi ismereteket, pénzügyi- és gazdasági ismereteket, építésbiztonsági ismereteket önállóan alkalmazni;

- jogerős építési (létesítési) engedély, illetve műemlék esetén örökségvédelmi hatósági engedély és a hozzá tartozó jóváhagyott építészeti-műszaki dokumentáció, valamint a kivitelezési dokumentáció alapján az építőipari kivitelezési tevékenység, az építési-szerelési munka szakszerűségét ellenőrizni

- az építmény kitűzése helyességét, szükség esetén a talajmechanikai, környezetvédelmi és egyéb felmérések, vizsgálatok megtörténtét ellenőrizni

- a munkák eltakarása előtt azok mennyiségét és minőségét ellenőrizni

- a beépített anyagok, késztermékek és berendezések megfelelőség-igazolása meglétét ellenőrizni;

- műszaki kérdésekben az építtető döntéseit előkészíteni

- a műszaki, illetve gazdasági szükségességből indokolt tervváltoztatásokkal és más műszaki kérdésekkel kapcsolatos javaslatokat megtenni

- az építési naplót ellenőrizni, a hibákat, hiányosságokat, eltéréseket valamint az építési műszaki ellenőri feladatok elvégzését az építési naplóban feltüntetni, a napló bejegyzéseket és egyéb jegyzőkönyveket ellenjegyezni, észrevételezni

- az építés technológiával összefüggő biztonsági előírások betartását ellenőrizni

- az átadás-átvételi és a birtokbaadási eljárásban részt venni

- a pénzügyi elszámolásokat, felméréseket ellenőrizni

- a teljesített kivitelezési munkák elszámolásához illetve számlázásához szükséges adatait tartalmazó teljesítésigazolást kiállítani

- a kiállított teljesítésigazolást az érintettek részére megküldeni

- több fővállalkozó által végzett kivitelezési tevékenység esetén a felelős műszaki vezetők tevékenységét összehangolni, és gondoskodni arról, hogy egyes fővállalkozó kivitelezők felelős műszaki vezetői által tett nyilatkozatok a használatbavételi engedély iránti kérelem benyújtásakor az építtető és az építésügyi hatóság rendelkezésére álljanak

3.3. Kapcsolódó szakképesítések:

|  |  |  |  |
| --- | --- | --- | --- |
|  | A | B | C |
| 3.3.1 | **A kapcsolódó szakképesítés, részszakképesítés, szakképesítés-ráépülés** | | |
| 3.3.2. | **azonosító száma** | **megnevezése** | **a kapcsolódás módja** |
| - | - | - | - |

**4. SZAKMAI KÖVETELMÉNYEK**

|  |  |  |  |
| --- | --- | --- | --- |
|  | A | | B |
| 4.1. | **A szakképesítés szakmai követelménymoduljainak az állam által elismert szakképesítések**  **szakmai követelménymoduljairól szóló kormányrendelet szerinti** | | |
| 4.2. | **azonosító száma** | | **megnevezése** |
| 4.3. | 10347-12 | Építési műszaki ellenőri feladatok | |

**5. VIZSGÁZTATÁSI KÖVETELMÉNYEK**

5.1. A komplex szakmai vizsgára bocsátás feltételei:

Az iskolarendszeren kívüli szakképzésben az 5.2. pontban előírt valamennyi modulzáró vizsga eredményes letétele.

Előírt témájú és terjedelmű szakdolgozat elkészítése.

5.2. A modulzáró vizsga vizsgatevékenysége és az eredményesség feltétele:

|  |  |  |  |
| --- | --- | --- | --- |
|  | A | B | C |
| 5.2.1. | **A szakképesítés szakmai követelménymoduljainak** | | |
| 5.2.2. | **azonosító száma** | **megnevezése** | **a modulzáró vizsga**  **vizsgatevékenysége** |
| 5.2.3. | 10347-12 | Építési műszaki ellenőri feladatok | írásbeli |

Egy szakmai követelménymodulhoz kapcsolódó modulzáró vizsga akkor eredményes, ha a modulhoz előírt feladat végrehajtása legalább 51%-osra értékelhető.

5.3. A komplex szakmai vizsga vizsgatevékenységei és vizsgafeladatai:

5.3.1. Gyakorlati vizsgatevékenység

A vizsgafeladat megnevezése:10347-12 Építési műszaki ellenőri feladatok gyakorlati bemutatása szakdolgozat elkészítésével

A vizsgafeladat ismertetése: Az építési műszaki ellenőr jelöltnek a vizsgán a korábban elkészített és értékelt szakdolgozatot kell megvédeni

A vizsgafeladat időtartama: 15 perc

A vizsgafeladat értékelési súlyaránya: 40%

Gyakorlati vizsga: A vizsgaszervező által felkért szakmai értékelő által elbírált szakdolgozatot a vizsgázónak a szakvizsgabizottság előtt kell megvédenie. Ennek során - az építési műszaki ellenőrzési szakmai tudása mellett - számot kell adnia arról, hogy képes egy építési műszaki ellenőrzési problémát komplex módon kezelni, más szakemberekkel együttműködni annak megoldásában, elméleti és gyakorlati ismereteit alkotó módon alkalmazni.

5.3.2. Központi írásbeli vizsgatevékenység

A vizsgafeladat megnevezése: -

A vizsgafeladat ismertetése: -

A vizsgafeladat időtartama: -

A vizsgafeladat értékelési súlyaránya: -

5.3.3. Szóbeli vizsgatevékenység

Válaszadás a 4. Szakmai követelmények fejezet 10347-12 Építési műszaki ellenőri feladatok modul témaköreihez kapcsolódó központilag összeállított és kiadott tételsorokból húzott szóbeli vizsgakérdésekre.

Témakörök: Az építési műszaki ellenőri ismeretek gyakorlata és technikája (alkalmazott jogi, szabvány- és minőségügyi, továbbá pénzügyi és gazdasági, valamint építésbiztonsági ismeretek köre)

A vizsgafeladat időtartama: 35 perc (felkészülési idő 15 perc, válaszadási idő 20 perc)

A vizsgafeladat értékelési súlyaránya: 60%

Szóbeli vizsga: A szóbeli vizsga központilag összeállított vizsgakérdéseinek mindegyike négy részkérdést tartalmaz: egyet-egyet az alkalmazott jogi, az alkalmazott szabvány- és minőségügyi, az alkalmazott pénzügyi és gazdasági valamint az alkalmazott építésbiztonsági ismeretek köréből.

5.3.4 A szakdolgozattal kapcsolatos előírások:

A gyakorlati vizsgára a vizsgázó – végzettsége szakirányának megfelelő, a vizsgaszervező intézmény által kiadott témakörök egyikéből – egy legalább egy (negyvenezer leütés), de legfeljebb két szerzői ív terjedelmű szakdolgozatot ír, amit legkésőbb a vizsga megkezdése előtt 30 nappal be kell adnia. A szakdolgozat készítésének célja, hogy a hallgató – tanulmányai befejező részeként – a képzés szakmai jellegének megfelelő önálló alkotás elkészítésével igazolja, hogy elméleti és gyakorlati ismereteit alkotó módon alkalmazni tudja. A tanulmány szakmai lényege az építési műszaki ellenőri szemléletű megközelítés. A szakdolgozatot központilag meghatározott tartalmi és formai követelmények alapján kell elkészíteni.

5.4. A vizsgatevékenységek szervezésére, azok vizsgaidőpontjaira, a vizsgaidőszakokra, a vizsgatevékenységek vizsgatételeire, értékelési útmutatóira és egyéb dokumentumaira, a vizsgán használható segédeszközökre vonatkozó részletes szabályok: -

A szakképesítéssel kapcsolatos előírások az állami szakképzési és felnőttképzési szerv http://www.munka.hu/ című weblapján érhetők el a Szak- és felnőttképzés Vizsgák menüpontjában.

5.5. A szakmai vizsga értékelésének a szakmai vizsgaszabályzattól eltérő szempontjai: -

**6. ESZKÖZ- ÉS FELSZERELÉSI JEGYZÉK**

|  |  |
| --- | --- |
|  | A |
| 6.1. | **A képzési és vizsgáztatási feladatok teljesítéséhez szükséges eszközök**  **minimumát meghatározó eszköz- és felszerelési jegyzék** |
| 6.2. | Oktatóterem, tábla, projekciós felület |
| 6.3. | Oktatás- és számítástechnikai eszközök |
| 6.4. | Telekommunikációs eszközök |
| 6.5. | Építőipari műszaki dokumentációk (engedélyezési és kivitelezési dokumentáció, építési napló, minőségtanúsítási dokumentumok, stb.) |
| 6.6. | A kivitelezés minőségét szabályozó építőipari szabványok, szabványgyűjtemények |

**7. EGYEBEK**

7.1. Validáció: -

7.2. A szakmai és vizsgakövetelményben szereplő képzések szakmai kamarai jogkört gyakorlóként, valamint a szakmai vizsgabizottságban való részvételre kijelölt szervezetei:

|  |  |  |  |
| --- | --- | --- | --- |
|  | A | B | C |
| 7.2.1. | **azonosító szám** | **A szakképesítés megnevezése** | **A szakképesítés ágazat/szakmairány szerint illetékes szakmai kamarai jogkört gyakorló szerv, szervezet** |
| 7.2.2. | 62 582 01 | Építési műszaki ellenőr | Belügyminisztérium  Építésügyi Főosztály |

7.3. A 2.1.1. pontban az építményfajtának, illetőleg szakmagyakorlási szakiránynak megfelelő következő műszaki képzési területen szerzett felsőfokú végzettségek, illetve szakképzettségek fogadhatóak el:

- Magasépítés (É-I.) szakterületen: okleveles építészmérnöki, építészmérnöki, illetve okleveles építőmérnöki (magasépítés területen szerkezetépítő szakirány), építőmérnöki (magasépítés területen szerkezetépítő szakirány) szakképzettség;

- Mélyépítés és mélyépítési műtárgyak (ÉM-I.) szakterületen: okleveles építőmérnöki, illetve építőmérnöki szakképzettség;

- Építmény- és épületgépészet (ÉG-I.) szakterületen: okleveles gépészmérnöki (épületgépészet szakirány), illetve gépészmérnöki (épületgépészet szakirány) szakképzettség;

- Építmény- és épületvillamosság (ÉV-I.) szakterületen: okleveles villamosmérnöki (épületvillamosság szakirány), illetve villamosmérnöki (épületvillamosság szakirány) szakképzettség;

- vagy ezekkel egyenértékűnek elismert végzettség.

7.4. A modulzáró vizsgával kapcsolatos előírások:

A modulzáró írásbeli vizsga a jogi, a szabvány- és minőségügyi, a pénzügyi-gazdasági valamint az építésbiztonsági ismeretek köréből tartalmaz kérdéseket.